હાલમાં ડૉ. ત્રસીની મદદ તેમની દીકરી ડૉ. શેફાલી નેરુરકર કરી રહી છે. તેણે ચર્મરોગનાં સ્પેશિયાલાઇઝેશન સાથે એમ.ડી.નો અભ્યાસ કર્યો છે. ડૉ.શેફાલી પોતાનાં પરિવારની ત્રીજી પેઢીની ચર્મરોગ નિષ્ણાત છે. જોકે, ડૉ. શેફાલી સ્ત્રીરોગ નિષ્ણાત અને દંત ચિકિત્સક પણ બની શકત પરંતુ આ ક્ષેત્રમાં તેના પરિવારના સભ્યોએ નિપુણતા મેળવી હોવાને કારણે તેણે ચર્મરોગ નિષ્ણાત બનવાનું પસંદ કર્યું. શેફાલીનું માનવું છે કે આ એક પડકારજનક કામ છે. આ ક્ષેત્રમાં સતત નવી ટેકનિક આવી રહી છે. તેના કારણે આ ક્ષેત્ર વધારે મજેદાર બની રહ્યું છે. ડૉ.ત્રસીને પોતાની દીકરી ઉપર ગર્વ છે કારણ કે તેણે અન્ય ક્ષેત્રોને બદલે ત્વચાતનાં ક્ષેત્રને પસંદ કર્યું છે. તેમનું કહેવું છે કે શેફાલી નાનપણથી જ આજ્ઞાંકિત છોકરી રહી છે.